stanford-oval/wikipedia huggingface dataset:
Doris Duke
Viimeiset vuodet

Vuonna 1988 Doris Duke adoptoi 35-vuotiaan Charlene Gail Heffnerin, jonka hän uskoi olevan kuolleen tyttärensä Ardenin reikarnaatio ja lahjoitti tälle miljoonan dollarin arvoiset tilukset Havaijilla. Heffner oli vatsatanssija ja entinen Hare Khrisna-liikkeen jäsen ja hänen poikaystävänsä toimi Duken turvamiehenä. Heffnerin ja Duken välit rikkoutuivat myöhemmin kun Duke sairastui oudoissa olosuhteissa ja syvästi masentunut Doris Duke muutti hovimestarinsa kanssa Kaliforniaan. On väitetty että Duke kuvaili adoptiota sittemmin "suurimmaksi virheekseni koskaan". Duke miljoonineen nosti ja sai vastattavakseen myös lukuisia oikeusjuttuja. Hän haastoi oikeuteen kumppaninsa, jazz-muusikko Joseph Castron, joka oli väittänyt olleensa Duken vihitty aviomies. Duke Farms tilalla New Jerseyssä tehtiin laaja verotarkastus.
Perintö

Doris Duke kuoli 80-vuotiaana 28. lokakuuta 1993 asunnollaan Beverly Hillsissä Kaliforniassa. Kuolemansyy oli sydänpysähdyksen aiheuttanut keuhkoödeema. Hän oli kärsinyt viimeisen vuoden ajan kasvojenkohotuksen ja epäonnistuneen polviproteesileikkauksen jälkivaivoista mm. kaatumisen seurauksena tulleesta lantionmurtumasta ja näistä aiheutuneista morfiinin, alkoholin sekä masennus- ja unilääkkeitten liikakäytöstä.
Doris Dukella ei ollut laillisia perillisiä ja testamentin toimeenpanijaksi oli huhtikuussa 1993 nimetty alkoholisoitunut ja hädin tuskin lukutaitoinen irlantilainen hovimestari Bernard Lafferty. Yli miljardin dollarin omaisuuden perimys riitautettiin ja se palautettiin Doris Duke Foundationille. 
Säätiö toimii esittävien taiteiden, lääketieteen, ympäristön, lasten hyvinvoinnin sekä kulttuurien välisten suhteiden edistämisen ja tutkimuksen rahoittajana.
Aiheesta muualla

Maailman 10 rikkainta naista VIII. Nikotiiniprinsessa Miss Doris Duke, Seura, 21.06.1939, nro 25, s. 18, Kansalliskirjaston digitaaliset aineistot
Doris Duke ja Kahanamokun veljekset n. 1937
Doris Duke vuonna 1951
Shangri-La palatsi Honolulussa
Shangri-La palatsi Honolulussa
Dému

| Dému |
| --- | --- |
 Kunnantalo
 vaakuna
 Dému
 Koordinaatit: 43°45′59″N, 0°10′02″W 
Valtio:  Ranska
Alue:  Oksitania
Departementti:  Gers
Arrondissementti:  Condom
Pinta-ala:  
 – Kokonaispinta-ala:  28,9 km²
Väkiluku (2020):  325 
 – Väestötiheys:  11 as./km²
Kunnan numero:  32115
Infobox OKVirheellinen NIMI-arvo: 
Dému on kunta Lounais-Ranskassa Gersin departementissa Oksitanian alueella. Se sijaitsee noin 35 kilometriä Condomin kaupungista lounaaseen.
Tour de Dému
Tour de Dému on rakennettu 1300-luvulla. Se on seudulle tyypillinen linnoitettu kylän portti. Tornissa oli kunnantalo 1800-luvun lopulta 1900-luvun alkuun, ja sitä käytettiin myös kunnallisena vankilana. Torni on ollut historiallinen muistomerkki vuodesta 1973.
Aiheesta muualla

Kuvia tai muita tiedostoja aiheesta Dému Wikimedia Commonsissa
Dwayne McDuffie

| Dwayne McDuffie> Henkilötiedot |
| --- | --- |
Syntynyt: 20. helmikuuta 1962 Detroit, Michigan
Kuollut: 21. helmikuuta 2011 (49 vuotta)
Kansalaisuus:  yhdysvaltalainen
Taiteilija
Ala:  sarjakuvat
Kuuluisimpia töitä:  Static
Dwayne McDuffie (20. helmikuuta 1962 Detroit, Michigan – 21. helmikuuta 2011) oli yhdysvaltalainen sarjakuvien ja animaatiosarjojen ja elokuvien käsikirjoittaja, joka tunnetaan muun muassa luomastaan sarjakuvahahmosta Staticistä.
Ura

McDuffie opiskeli aluksi synnyinosavaltiossaan Michiganissa Roeper Schoolissa ja myöhemmin Michiganin yliopistossa. Valmistumisensa jälkeen McDuffie muutti New Yorkiin, jossa hän opiskeli elokuva-alaa New Yorkin yliopiston Tisch School of the Artsissa. Samaan aikaan McDuffie työskenteli radion parissa tehden samalla käsikirjoituksia stand up -koomikoille.
Myöhemmin 1980-luvulla hänen ystävänsä onnistui järjestämään McDuffielle työpaikkahaastattelun Marvel Comicsille, jossa hän pääsi 1980-luvun lopulla käsiksi ensimmäiseen sarjakuvaan Solo Avengers numero 13, jossa McDuffie toimi tuuraavana käsikirjoittajana. Sittemmin keväällä 1989 Marvel julkaisi hänen ensimmäisen teoksensa Marvel Comics Presents -sarjakuvalehdessä, jossa keskeisinä hahmoina olivat Daredevil ja erityisesti hänen luomansa urakointiyhtiö Damage Control. Sittemmin McDuffie työskenteli muutamien tunnettujen Marvel-hahmojen ja ryhmien parissa, kuten Kostajat, Hämähäkkimies ja Rautamies aina vuoteen 1992 asti.
Sittemmin McDuffie halusi tuoda sarjakuviin enemmän esille monikulttuurillista näkemystä ja perusti vuonna 1992 yhdessä Denys Cowanin, Michael Davisin ja Derek T. Dinglen kanssa Milestone Media -sarjakuvayhtiön. Heidän sarjakuvat liittyvät pääosin afroamerikkalaisiin. Samalla McDuffie loi Staticin, jonka sarjakuvat aloitettiin heti 1993. Työskenneltyään oman yhtiönsä sarjakuvien parissa hän käsikirjoitti ajoittain edelleen sarjakuvia Marvelille. Myöhemmin 2000-luvun alussa McDuffie pääsi käsikirjoittamaan sarjakuvia myös DC Comicsille, joka omistaa hänen sarjakuvayhtiönsä. McDuffie teki aluksi pääosin käsikirjoituksia Impulssin ja Batmanin sarjakuviin. Sittemmin vuosina 2007-2009 hän oli mukana Oikeuden Puolustajien sarjakuvan parissa.
Ura > Animaatio

Sarjakuvien ohella McDuffie työskenteli animaatioiden parissa käsikirjoittajana ja tuottajana vuodesta 2000 lähtien Static Shockin myötä, joka perustui hänen luomaansa sarjakuvahahmoon Staticiin. Sarja kesti aina vuoteen 2004 saakka, jonka jälkeen McDuffie työskenteli muiden DC Comicsiin pohjautuneiden animaatioiden parissa, kuten Teen Titans ja Justice League Unlimited. Edellä mainittujen sarjojen jälkeen hän työskenteli Ben 10 -konseptin parissa käsikirjoitettuaan jaksoja Ben 10: Alien Forceen ja Ben 10: Ultimate Alieniin vuodesta 2008 lähtien.
McDuffie oli myös osallisena Warner Brosin ja DC Comicsin yhteisluomassa projektissa, jonka tarkoituksena on tuottaa sarjakuviin pohjautuvia animaatioelokuvia. McDuffien ensimmäinen elokuva Justice League: Crisis on Two Earths pohjautui jo ennestään hänen peruttuun käsikirjoitukseen Justice League: Worlds Collide. McDuffie lisäsi lopulta käsikirjoitukseen elementtejä Grant Morrisonin käsikirjoittamasta JLA: Earth 2 -sarjakuvasta. Toinen projekti ilmestyi 22. helmikuuta 2011, joka myös pohjautuu Morrisonin käsikirjoittamaan sarjakuvaan All-Star Superman. Kolmas McDuffien käsikirjoittama elokuva Justice League: Doom on määrä ilmestyä keväällä 2012. Elokuva jäi myös samalla McDuffien viimeiseksi teokseksi kuoltuaan päivää ennen All-Star Superman elokuvan julkaisua.
Filmografia > Elokuvat

Justice League: Crisis on Two Earths (2010)
All-Star Superman (2011)
Justice League: Doom (2012)
AirBridgeCargo Airlines

| AirBridgeCargo Airlines |
| --- | --- |

 IATA: RU  –  ICAO: ABW 
Kutsukoodi:  AIRBRIDGE CARGO
Perustettu:  2003
Laivaston koko:  18
Kohteiden määrä:  35
Emoyhtiö:  Volga-Dnepr Airlines
Tytäryhtiö(t):  CargoLogicAir
Kotipaikka:  Moskova
Yhtiön sivut:  airbridgecargo.com
AirBridgeCargo Airlines (IATA: RU, ICAO: ABW, kutsukoodi: AIRBRIDGE CARGO) on venäläinen rahtilentoyhtiö. Se on Volga-Dnepr Airlinesin säännöllisestä rahtiliikenteestä vastaava tytäryhtiö. Sen solmukohtia ovat Moskovan Šeremetjevon, Domodedovon ja Vnukovon lentoasemat.
Kohteet

Vuodenvaihteessa 2018–2019 AirBridgeCargo Airlines lensi seuraaviin kohteisiin:
| --- | --- |
  Alankomaat Amsterdam   Belgia Liège   Espanja Zaragoza   Etelä-Korea Soul   Hongkong Hongkong   Italia Milano   Japani Tokio   Kazakstan Karaganda   Kiina Chengdu  Chongqing  Peking  Shanghai  Shenzhen  Zhengzhou   Norja Oslo   Ranska Pariisi :   Saksa Frankfurt  Frankfurt-Hahn  Leipzig  München   Singapore Singapore   Unkari Budapest   Venäjä Jekaterinburg  Krasnojarsk  Moskova (solmukohta)  Vladivostok   Vietnam Hanoi  Hồ Chí Minhin kaupunki   Yhdistynyt kuningaskunta Lontoo   Yhdysvallat Anchorage  Atlanta  Chicago  Columbus  Dallas  Los Angeles
Laivasto

AirBridgeCargo Airlinesin laivastoon kuuluivat helmikuussa 2020 seuraavat lentokoneet:
2 Boeing 747-400F
4 Boeing 747-400ERF
12 Boeing 747-8F (2 tulossa käyttöön)milloin?
Boeing 777F (1 tulossa käyttöön)milloin?
Yhtiön Boeing 747-8F Helsingissä.
Yhtiön Boeing 747-400F Frankfurtissa.
Dirk Philips

Dirk Philips
Dirk Philips (1504–1568) oli yksi varhaisen mennoniittaliikkeen johtohahmoista.
Philips syntyi papin aviottomanan poikana Leeuwardenissa. Hänestä tuli fransiskaanimunkki, mutta hän liittyi anabaptisti-liikkeeseen yhdessä veljensä Obbe Philipsin kanssa erään anabaptistin marttyyrikuoleman tehtyä heihin vaikutuksen. Yhdessä veljensä kanssa he voimistivat rauhanomaista kastajaliikettä. Kuten Menno Simons, myös Philips kannatti jalkojenpesuseremonian käyttöä.
Eglė Špokaitė

Eglė Špokaitė
Eglė Špokaitė (s. 1971 Vilna) on liettualainen balettitanssija.
Špokaitė valmistui M. K. Čiurlionis -taidekoulusta vuonna 1989 ja toimi tämän jälkeen vuoteen 2011 saakka Liettuan kansallisen ooppera- ja balettiteatterin ensitanssijana. Hän voitti vuonna 1995 kultaa Helsingin kansainvälisen balettikilpailun naisten sarjassa. Hän sai Liettuan kansallisen kulttuuri- ja taidepalkinnon vuonna 1996, ja hänellä on Gediminaksen ritarikunnan upseerin risti. Koreografeja, joiden johdolla Špokaitė on tanssinut, ovat olleet Gerald Arpino, Krzysztof Pastor, Boris Eifman, Aleksei Ratmanski, Alla Sigalova ja Kirill Simonov.
Vuonna 2008 Špokaitė valmistui Liettuan musiikki- ja teatteriakatemiasta oppiarvolla koreografiassa ja balettipedagogiikassa. Hän aloitti uran opettajana ja oli mukana perustamassa ensimmäistä yksityistä balettikoulua Vilnaan vuonna 2009. Vuosien varrella balettikoulusta tuli Baltian maiden suurin. Vuonna 2012 Špokaitė muutti Bostoniin ja sieltä myöhemmin San Diegoon, jossa perusti vuonna 2016 baletti-instituutin (Ballet Institute of San Diego).
Aiheesta muualla

Viralliset sivut (Arkistoitu – Internet Archive) (englanniksi)
Alitalian lento 112

| Alitalian lento 112>  |
| --- | --- |
 Koneen hylky Montagna Longalla.
Yhteenveto
Päivämäärä:  5. toukokuuta 1972
Onnettomuustyyppi:  törmäys maastoon
Tapahtumapaikka:  Montagna Longa, Palermo, Italia
 :  38°07′23″N, 013°08′53″E
Lähtöpaikka:  Fiumicinon kansainvälinen lentoasema, Rooma
Määränpää:  Punta Raisin lentoasema, Palermo
Kuolleita:  115
Eloonjääneitä:  0
Lentokone
Konetyyppi:  Douglas DC-8-43
Lentoyhtiö:  Alitalia
Rekisteritunnus:  I-DIWB
Matkustajia:  108
Miehistöä:  7
Alitalian lento 112 oli Alitalian Italian sisäinen reittilento Rooman Fiumicinon kansainväliseltä lentoasemalta Palermon Punta Raisin lentoasemalle. Lennolla 5. toukokuuta 1972 käytetty Douglas DC-8-43 törmäsi kello 22.24 Montagna Longa -vuoreen viiden kilometrin päässä Palermosta. Onnettomuus johtui siitä, ettei miehistö noudattanut hyväksyttyjä lähestymisreittejä pilvisessä säässä.
Onnettomuuslennolla oli 108 matkustajaa ja seitsemän miehistön jäsentä, ja kaikki saivat surmansa onnettomuudessa.
Onnettomuuskoneen kaltainen Alitalian Douglas DC-8.
Aiheesta muualla

Kuvia tai muita tiedostoja aiheesta Alitalian lento 112 Wikimedia Commonsissa
Albaretto della Torre

| Albaretto della Torre |
| --- | --- |
Valtio:   Italia
Alue:  Piemonte
Maakunta:  Cuneo
Pinta-ala:  
 – Kokonaispinta-ala:  4,34 km²
Väkiluku:  229
Postinumero:  12050
Infobox OKVirheellinen NIMI-arvo: 
Albaretto della Torre on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 229 vuonna 2017.
Albaretto della Torre vanhassa postikortissa.
Aelle (Deiran kuningas)

Aelle, myös Aella tai Aelli (k. 588) oli Deiran kuningaskunnan ensimmäinen kuningas. Aellesta tuli kuningas vuonna 559, kun Deira nousi kapinaan Bernician ylivaltaa vastaan Bernician kuninkaan Idan kuoltua. Aellen kuoleman jälkeen Bernician kuningas Aethelric alisti kuitenkin Deiran uudelleen, mutta Aellen poika Edwin palasi Deiran valtaistuimelle vuonna 616.
Egmond aan Zee

Egmond aan Zee ja Jan van Speyckin majakka.
Egmond aan Zee on noin 5 000 asukkaan kylä, joka sijaitsee Bergenin kunnassa Pohjois-Hollannin länsirannikolla. Se perustettiin vuonna 977, kun Walgerus-niminen maanomistaja antoi kymmenelle köyhälle perheelle luvan rakentaa talonsa meren rannalle, kunhan nämä maksaisivat hänelle verona kymmenesosan saamistaan kalansaaliista. Koko historiansa ajan kylä on ollut sään ja meren armoilla, ja sen rakennukset ovat tuhoutuneet myrskyissä useita kertoja.
Egmond aan Zeen terveellinen meri-ilmasto alkoi houkutella matkailijoita 1900-luvun alussa, ja kylä on yhä suosittu matkailukohde Alankomaissa. Sen näkyvin maamerkki on vuonna 1834 rakennettu Jan van Speyckin majakka.
Aiheesta muualla

Kuvia tai muita tiedostoja aiheesta Egmond aan Zee Wikimedia Commonsissa
Egnatía (Thessaloniki)

| Egnatía Εγνατία |
| --- | --- |
 Kunnallisyksikön sijainti
 Egnatía
 Koordinaatit: 40°41′N, 23°17′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Vólvi
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  070305
Väkiluku (2011):  2 617
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Egnatía (kreik. Εγνατία; virallisesti Δημοτική Ενότητα Εγνατίας, Dimotikí Enótita Egnatías) on yksi Vólvin kunnan kunnallisyksiköistä ja entinen itsenäinen Kreikan kunta. Se sijaitsee Thessalonikin alueyksikössä Keski-Makedonian alueella. Kunnallisyksikön väkiluku on 2 617 (vuonna 2011).
Egantían kunnallisyksikkö käsittää Vólvin kunnan länsiosan Koróneia- ja Vólvi-järvien välissä. Se on nimetty alueen läpi kulkeneen antiikin aikaisen Via Egnatian mukaan. Kunnallisyksikön suurin asutus on Profítiksen kylä. Egnatía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vólvin kunnaksi yhdessä Ágios Geórgioksen, Apollonían, Aréthousan, Mádytoksen ja Rentínan kanssa, jolloin se muuttui uuden kunnan kunnallisyksiköksi.
Vólvin Egnatían kunnallisyksikköä ei tule sekoittaa toiseen Egnatían kunnallisyksikköön, joka sijaitsee Métsovon kunnassa Epeiroksen alueella.
Kunnallisyksikön osat

Egnatían kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Evangelismós | Evangelismós | 474 |
| Nymfópetra | Nymfópetra | 609 |
| Nymfópetra | Vaïochóri | 69 |
| Profítis | Mikrokómi | 61 |
| Profítis | Profítis | 935 |
| Scholári | Scholári | 469 |
Yhteensä: 2 617
Aleksandr Veržbilovitš

Aleksandr Veržbilovitš
Aleksandr Valerianovitš Veržbilovitš (ven. Александр Валерианович Вержбилович; 8. tammikuuta 1850 Pietari – 15./16. maaliskuuta 1911 Pietari) oli venäläinen sellisti.
Veržbilovitšin sukujuuret olivat puolalaisessa aatelistossa. Hänen nimestään käytetään puolaksi kirjoitusasua Aleksander Wierzbiłłowicz. Veržbilovitš valmistui Pietarin konservatoriosta, jossa hän opiskeli vuoteen 1871 saakka sellonsoittoa Karl Davidovin johdolla. Hän aloitti itse sellonsoiton ja kamarimusiikin opettamisen Pietarin konservatoriossa vuonna 1882. Veržbilovitš kantaesitti Karl Davidovin neljännen sellokonserton. Hän oli myös mukana kantaesittämässä Pjotr Tšaikovskin, Eduard Nápravníkin ja Aleksandr Glazunovin teoksia. Hän piti Venäjän-ensiesitykset Frédéric Chopinin ja Edvard Griegin sellosonaateista. Veržbilovitš piti konsertteja laajalti eri puolilla Venäjää. Hän esiintyi myös Suomessa, Itävallassa, Englannissa, Belgiassa, Saksassa, Tanskassa, Italiassa, Alankomaissa, Puolassa, Turkissa ja Ranskassa. Veržbilovitš oli lisäksi aktiivinen esiintyjä eri kamarimusiikkikokoonpanoissa ja toimi oopperatalojen ensimmäisenä sellistinä Pietarissa.
Veržbilovitš teki gramofoniäänityksiä. Hänelle myönnettiin muun muassa Pyhän Stanislauksen ritarikunnan toisen luokan kunniamerkki (1897) ja Pyhän Annan ritarikunnan toisen luokan kunniamerkki (1902).
Aiheesta muualla

IMSLP: nuotteja
Alankomaiden guldeni

| Alankomaiden guldeni |
| --- | --- |

ISO 4217 -koodi:  NLG
Keskuspankki:  De Nederlandsche Bank
Symboli:  ƒ tai fl
Käyttäjät:  Alankomaat (vuoteen 2002)
Jaettava yksikkö:  cent
Alankomaat, 1897 - guldeni, Wilhelmiina. Hopea 945.
Alankomaiden guldeni oli Alankomaiden virallinen rahayksikkö 1200-luvulta aina vuoteen 2002, jolloin euro korvasi sen. Rahayksikön symboli oli vanhemmasta floriini-nimestä periytynyt ƒ tai fl, valuuttatunnus NLG. Guldeni jakaantui 100 senttiin (cent). Guldenin ja euron suhde on 1 € = 2,20371 guldenia.
Guldeniseteleissä ja -kolikoissa oli käytössä suhteellisen harvinainen neljännesjaottelu, eli käytössä oli 25-pohjaisia nimellisarvoja (katso alla oleva luettelo). Vastaavasta voidaan mainita esimerkkinä Yhdysvallat, jossa käytäntö kuitenkin rajoittuu neljännesdollarin kolikoihin.
Kolikot

(lempinimi suluissa)
5 senttiä (stuiver)
10 senttiä (dubbeltje)
25 senttiä (kwartje eli neljännes)
1 guldeni (gulden tai piek)
2½ guldenia (riks tai knaak)
5 guldenia (vijfje eli vitonen)
Setelit

Alankomaiden guldenisetelit olivat 1970-luvulta lähtien osin ja lopulta täysin abstrakteine aiheineen melko poikkeuksellisia muotoilultaan setelimaailmassa. 1980-luvun seteleissä ei käytetty enää lainkaan henkilökuvia, ja viimeiset, 1990-luvun setelit olivat käytännössä kokonaan abstrakteja aiheiltaan.
Viimeksi käytössä olivat seuraavat setelit:
| Nimellisarvo (guldenia) | Lempinimet |
| --- | --- |
ƒ10: Tientje tai joet
ƒ25: Geeltje
ƒ50: Zonnebloem eli auringonkukka, setelin kuva-aiheen mukaan
ƒ100: Honderdje, meier tai snip
ƒ250: Vuurtoren eli majakka, setelin kuva-aiheen mukaan
ƒ1000: Duizendje, (rooie) rug / rooi(tj)e
Duke Nukem II

| Duke Nukem II |
| --- | --- |

Kehittäjä:  Randy Abraham   Jason Blochowiak   Allen H. Blum III   George Broussard   Tom Hall   Stephen A. Hornback   Scott Miller   Robert Prince   Todd Replogle
Julkaisija:  Apogee Software
Jakelija:  Steam ja App Store
Suunnittelija:  Todd Replogle
Säveltäjä:  Robert Prince
Pelisarja:  Duke Nukem
Julkaistu:   3. joulukuuta 1993
Lajityyppi:  tasohyppely
Pelimuoto:  yksinpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3  USK 0 ja USK 12 
Alusta:  MS-DOS
Jakelumuoto:  levyke
Lisää peliartikkeleitaVideopelien teemasivulla
Infobox OK  : 
Duke Nukem II on Apogee Softwaren kehittämä tasohyppelypeli, joka on julkaistu vuonna 1993. Se on Duke Nukem -pelisarjan toinen peli. Pelissä on neljä episodia, joista ensimmäisestä julkaistiin shareware-versio.
Ilmapiiri on hiukan synkempi ja Duken tulivoima suurempi kuin ensimmäisessä pelissä. Kuva ensimmäisen episodin ensimmäisestä tasosta.
Tarina

Vuoden 1998 Neo L.A:ssa vallitsee rauha, kun vuotta aiemmin CIA:n lähettämä kommando Duke Nukem pelasti maailman hullulta tohtori Protonilta, joka yritti valloittaa sen robottiarmeijallaan. Mutta nyt maailmaa uhkaa uusi vaara: paha Rigelatinien rotu ulkoavaruudesta suunnittelee maailman orjuuttamista. Suunnitelmien toteuttamiseksi he sieppaavat Duke Nukemin, joka sillä välin esiintyi haastattelussa, joka koski hänen omaelämäkertaansa "Why I'm So Great" ("Miksi olen niin hyvä"). Rigelatinit tarvitsevat Duke Nukemin aivoja voidakseen toteuttaa massiivisen hyökkäyksen planeetalle. Duke Nukem kuitenkin pakenee vankisellistä ja muukalaisalukselta päästyään lähtee tuhoamaan Rigelatinien armeijaa.
Aiheesta muualla

Duke Nukem II MobyGamesissa (englanniksi)
Virallinen 3D Realms -sivu
Duke Nukem -pelisarja
| --- | --- |
Tietokonepelit:   Duke Nukem  Duke Nukem II  Duke Nukem 3D  Duke Nukem Forever 
Konsolipelit:   Duke Nukem 64  Duke Nukem: Zero Hour  Duke Nukem: Time to Kill  Duke Nukem: Land of The Babes 
Muut pelit:   Duke Nukem: Manhattan Project
EHF European League

EHF Cupin palkintopokaali.
EHF Cup on Euroopan käsipalloliiton vuosittain järjestämä käsipalloturnaus seurajoukkueille. EHF Cup järjestetään sekä miehille että naisille. Turnausta on pelattu vuodesta 1982 lähtien.
Se on toiseksi arvostetuin kilpailu Euroopassa EHF Champions Leaguen jälkeen.[lähde? ]. Mnestynein maa cupissa on Saksa. Saksalainen joukkue on voittanut cupin 22 kertaa. Menestyneimmät seurat cupissa ovat saksalaiset Frisch Auf Göppingen ja THW Kiel joilla on neljällä mestaruutta.
Viimeisimmät voittajat

| Kausi | Miehet | Naiset |
| --- | --- | --- |
| 1981/82 |  VfL Gummersbach |  Trešnjevka Zagreb |
| 1982/83 |  ZTR Zaporižžja |  Avtomobilist Baku |
| 1983/84 |  TV Großwallstadt |  CS Oltchim Râmnicu Vâlcea |
| 1984/85 |  HC Minaur Minaur Baia Mare |  Frankfurt HC |
| 1985/86 |  Raba Vasas ETO Győr |  HC Leipzig |
| 1986/87 |  Granitas Kaunas |  ŽRK Budućnost Podgorica |
| 1987/88 |  HC Minaur Minaur Baia Mare |  Eglė Vilna |
| 1988/89 |  TuRU Düsseldorf |  CS Oltchim Râmnicu Vâlcea |
| 1989/90 |  SKIF Krasnodar |  Frankfurt HC |
| 1990/91 |  RK Borac Banja Luka |  Lokomotiva Zagreb |
| 1991/92 |  SG Wallau-Massenheim |  HC Leipzig |
| 1992/93 |  CB Cantabria |  Rapid Bukarest |
| 1993/94 |  CBM Alzira Avidesa |  Viborg HK |
| 1994/95 |   BM Granollers |  Debreceni VSC |
| 1995/96 |  BM Granollers |  Debreceni VSC |
| 1996/97 |  SG Flensburg-Handewitt |  Robit Olimpija Ljubljana |
| 1997/98 |  THW Kiel |  Dunaferr SE |
| 1998/99 |  Sportsclub Magdeburg |  Viborg HK |
| 1999/00 |  RK Metkovic Jambo |  El Ferrobus Mislata |
| 2000/01 |  Sportsclub Magdeburg |  MKS Montex Lublin |
| 2001/02 |  THW Kiel |  Ikast/Bording EH |
| 2002/03 |  FC Barcelona |  Slagelse FH |
| 2003/04 |  THW Kiel |  Viborg HK |
| 2004/05 |  Tusem Essen |  Cornexi Alcoa |
| 2005/06 |  TBV Lemgo |  FTC Budapest |
| 2006/07 |  SC Magdeburg |  SC Zvezda Zvenigorod |
| 2007/08 |  HSG Nordhorn |  HC Dinamo Volgograd |
| 2008/09 |  VfL Gummersbach |  S. D. Itxako |
| 2009/10 |  TBV Lemgo |  Randers HK |
| 2010/11 |  Frisch Auf Göppingen |  FC Midtjylland Håndbold |
| 2011/12 |  Frisch Auf Göppingen |  Lada Togliatti |
| 2012/13 |  Rhein-Neckar Löwen |  Team Tvis Holstebro |
| 2013/14 |  SC Pick Szeged |  Montpellier |
| 2014/15 |  Füchse Berlin |  HSV Hamburg |
| 2015/16 |  Frisch Auf Göppingen |  Dunaújváros |
| 2016/17 |  Frisch Auf Göppingen |  Rostov-Don |
| 2017/18 |  Füchse Berlin |  Saint-Raphaël, Var |
| 2018/19 |  THW Kiel |  Füchse Berlin |
| 2020/21 |  SC Magdeburg |  Füchse Berlin |
| 2021/22 |  Benfica |  SC Magdeburg |
| 2022/23 |  Füchse Berlin |  BM Granollers |
| 2023/24 |  SG Flensburg-Handewitt |  Füchse Berlin |
Aiheesta muualla

Wikimedia Commonsissa on kuvia tai muita tiedostoja aiheesta .
Euroopan käsipalloliiton sivusto (englanniksi)
Albaret-le-Comtal

| Albaret-le-Comtal |
| --- | --- |
 Albaret-le-Comtalin kylää
 vaakuna
 Albaret-le-Comtal
 Koordinaatit: 44°52′33″N, 03°07′41″E 
Valtio:  Ranska
Alue:  Occitanie
Departementti:  Lozère
Arrondissementti:  Mende
Kantoni:  Aumont-Aubrac
Pinta-ala:  
 – Kokonaispinta-ala:  29,56 km²
Väkiluku (2014):  180
 – Väestötiheys:  6,1 as./km²
Postinumero:  48310
Infobox OKVirheellinen NIMI-arvo: 
Albaret-le-Comtal on Ranskan kunta Occitanien alueella Lozèren departementissa. Se sijaitsee Cantalin departementin rajalla Menden luoteispuolella. Kunnassa on arviolta 180 asukasta (vuonna 2014) ja sen pinta-ala on 29,56 neliökilometriä.
Aiheesta muualla

Kuvia tai muita tiedostoja aiheesta Albaret-le-Comtal Wikimedia Commonsissa
Déodat Gratet de Dolomieu

| Déodat Gratet de Dolomieu |
| --- | --- |

Henkilötiedot
Syntynyt: 24. kesäkuuta 1750 Dolomieu, Isère, Ranska
Kuollut: 26. marraskuuta 1801 (51 vuotta) Châteauneuf, Saône-et-Loire, Ranska
Koulutus ja ura
Oppilaat:  Louis Depuch, Louis Cordier ja Jean-Baptiste Bory de Saint-Vincent
Tutkimusalue:  Geologia
   
Déodat Guy Silvain Tancrède Gratet de Dolomieu (24. kesäkuuta 1750 Dolomieu, Isère, Ranska – 26. marraskuuta 1801 Châteauneuf, Saône-et-Loire, Ranska) oli ranskalainen geologi ja mineralogi, jonka mukaan dolomiitti on nimetty.